Real Madrid iridu lil Robert Lewandowski Real Madrid identifikaw lill-attakkant Pollakk ta' Bayern Munich, Robert Lewandowski, bħala wieħed mill-miri potenzjali tagħhom fis-sajf. Zinedine Zidane huwa maħsub li qed ifittex rinforzi fl-attakk għall-istaġun 2021-22, hekk kif Karim Benzema jagħlaq 34 sena f'Diċembru filwaqt li Mariano Diaz naqas milli jistabbilixxi ruħu bħala player regolari. IL-Los Blancos qed ikomplu jkunu marbuta ma' offerta li tkun tinvolvi flejjes kbar għal Erling Braut Haaland ta' Borussia Dortmund, filwaqt li l-attakkant ta' Eintracht Frankfurt, Andre Silva, issemma' bħala alternattiva bi prezz imnaqqas. Bayern Munich jistgħu jkun miftuħ għal offerti għal Lewandowski hekk kif qed jippruvaw jimminimizzaw l-impatt finanzjarju tal-pandemija tal-coronavirus. Ir-player ta' 32 sena jinsab taħt kuntratt mal-club immexxi minn Hansi Flick sal-2023, iżda l-aġent tiegħu Pini Zahavi jinsab interessat li jidħol f'diskussjonijiet ma' clubs interessati, u Bayern Munich jistgħu jaċċettaw ħlas fir-reġjun ta' £52 miljun għall-attakkant li skorja xejn inqas minn 289 goal fil-karriera tiegħu. Lewandowski skorja 36 goal f'26 dehra fl-ogħla diviżjoni Ġermaniża f'dan l-istaġun, u rebaħ tmien titli tal-Bundesliga u Champions League waħda mal-ġganti Bavarjani sa minn meta ngħaqad magħhom fl-2014.